Só reageer Kolisi en ander Bokke op Faf-uitdaging | Netwerk24
Deur Brümilda Swartbooi en Meghan Lawrence 14 November 2019 05:55
Faf het sy spanmaats uitgedaag om ’n foto van hulself in hul speedo’s op sosiale media te plaas om bewusmaking oor testikulêre kanker te skep.
Tans die land se gunsteling foto op die internet van die Springbok Faf de Klerk. Foto: Twitter/@fafdeklerk
Siya Kolisi, Bok-kaptein, was nie skaam om die #fafchallenge te aanvaar nie.
“Testikulêre kanker is een van die mees algemene kankers onder jong mans. Vroeë opsporing bied ’n goeie kans op genesing.”
Siya Kolisi, Springbok-kaptein, in sy patriotiese speedo. Foto: Instagram (Siya Kolisi)
Hy het toe vir Cheslin Kolbe en Duane Vermeulen uitgedaag. Enkele minute daarna het Cheslin sy foto opgelaai.
“Wat is lekkerder as om die laaste drie in die Wêreldbekerrugbytoernooi te druk? Om te verseker dat jy gesond is. Wees dus dapper genoeg om jou balle te ondersoek,” skryf Kolbe. Toe daag hy sy spanmaats uit.
Jessie Kriel sit langs ’n swembad in sy swembroekie.
November is al die afgelope paar jaar dié maand waarin bewusmaking oor testikulêre en prostaatkanker gedoen word as deel van die wêreldwye Movember-beweging waarin mans hul snorre laat groei om bewusmaking hieroor te bevorder.
Meer oor: Siya Kolisi | Springbroekie-Uitdaging | Testikulêre Kanker | Faf De Klerk | Springbokke